Meryll Abrahamsen

Meryll Krysteen Abrahamsen Rosales Serrano (født 20. juli 1997) er en norsk-filippinsk fotballspiller fra Veavågen i Karmøy, som spiller for Stabæk.

Karriere 
Hun debuterte for Haugar sitt A-lag som 14-åring i 2012, og spilte tre sesonger for klubben i 2. divisjon før hun gikk til Avaldsnes. Hun debuterte i Toppserien mot Røa i oktober 2015, og scoret på sin første ballberøring etter å ha vært på banen i bare halvannet minutt. Hun fikk kun to kamper i Toppserien i 2015, men fikk et innhopp i cupfinalen mot LSK Kvinner. Hun spilte seg til en sentral del av laget i løpet av de neste sesongene, og ble cupmester med klubben i 2017.

I januar 2019 signerte hun en ettårskontrakt med LSK Kvinner. Hun var med å vinne både serie og cupen med klubben samme sesong. 

i desember 2019 signerte hun for Arna-Bjørnar. I november 2021 forlenget hun kontrakten med klubben.

I januar 2022 signerte hun for Stabæk.

Abrahamsen har aldersbestemte landskamper for Norge. I 2022 fikk hun tilbud om å spille for det filippinske landslaget, som hun var kvalifisert til spill for ettersom hennes mor kommer fra landet.

Hun var en del av den filippinske troppen til VM i Australia og New Zealand i 2023, der hun var med å møte Norge i gruppespillet.

Meritter

Med Avaldsnes 

 Norgesmesterskapet: 2017

Med LSK Kvinner 

 Toppserien: 2019

 Norgesmesterskapet: 2019

Referanser

Eksterne lenker 
 

Norske fotballspillere
Fotballspillere for Avaldsnes
Fotballspillere for LSK Kvinner
Fotballspillere for Arna-Bjørnar Fotball
Fotballspillere for Stabæk Fotball Kvinner
Norgesmestere i fotball
Spillere i VM i fotball for kvinner 2023